uk ru mk uk en mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk fr uk mk ru hbs_cyr hbs_cyr hbs_cyr ru ru hbs_cyr hbs_cyr ru ru mk hbs_cyr mk ru mk hbs_cyr hbs_cyr mk ru uk hbs_cyr mk hbs_cyr uk ru mk mk en mk mk mk mk mk mk mk mk mk mk mk hbs_cyr mk mk mk hbs_cyr mk mk mk mk mk ru mk mk hbs_cyr mk mk en mk mk mk mk mk mk mk mk mk mk mk mk mk mk mk en mk mk mk mk mk mk mk mk mk ru mk mk mk mk mk mk mk mk mk mk mk mk lt mk mk mk mk mk mk mk mk mk mk mk mk mk hbs_cyr en mk mk mk mk mk mk mk ru mk es en la nl es es eo pl en pl mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk hbs_cyr mk mk mk mk mk mk mk mk mk ru mk mk mk mk mk mk mk hbs_cyr mk mk mk mk mk mk mk mk mk mk mk mk mk mk mk hbs_cyr mk mk ru bg hbs_cyr uk ru mk hbs_cyr mk hbs_cyr uk mk ru ru mk mk mk mk mk mk ru en mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk en hbs_cyr mk mk mk mk mk mk mk mk mk en mk mk mk mk mk mk mk mk mk mk mk mk mk mk mk mk mk en mk mk mk mk hbs_cyr mk mk mk mk mk mk en mk mk mk mk mk ru mk mk mk mk mk mk mk mk mk mk hbs_cyr mk mk mk en en ru mk en en en en en en mk mk mk hbs_cyr ru ru cs da de en cs cs en cs cs cs cs cs en da cs cs da da en cs en en en cs cs da cs en cs en en cs da da cs cs en en en cs cs da en da cs en cs en en en de cs en da cs en en cs da en en en cs cs da en da cs en en cs cs en en en cs cs da en da cs en en cs cs en en en cs da da en da cs en en cs cs en en en cs cs da en da cs en en cs da en en en de cs da en da de en en cs da en en en mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk cs da cs cs en cs cs da en da en en en ru it pt it en mk mk ru hbs_cyr mk hbs_cyr hbs_cyr ru ru mk mk mk mk mk uk hbs_cyr hbs_cyr mk hbs_cyr uk mk ru mk mk mk mk ko mk mk mk mk hbs_cyr mk ru ru mk mk mk mk kk uk mk mk hbs_cyr hbs_cyr mk ru mk mk mk mk hbs_cyr mk mk mk mk mk mk mk ru ru hbs_cyr hbs_cyr mk ba mk mk mk mk hbs_cyr mk hbs_cyr mk mk ru mk mk hbs_cyr mk bg mk mk ru kk mk ru hbs_cyr mk hbs_cyr mk mk ru mk tt ru xal ru mk bg uk ru tg ru en mk ru hbs_cyr hbs_cyr hbs_cyr mk nb uk hbs_cyr mk uk mk en hbs_cyr ru uk hbs_cyr mrj uk ru en mk ru mk mk hbs_cyr hbs_cyr hbs_cyr uk mk ru pt en ml mk mk ca en ru en es mk hbs_cyr en mk hbs_cyr mk hbs_cyr mk en da en en uk en ba ru ru mk mk ru mk ru mk mk mk mk hbs_cyr mk mk mk mk mk ru ru ru mk be it en en uk mk sah hbs_cyr ky ru ru mk en en
Блог на најразновидни теми, меѓу кои стрип, анимација, тековни настани, историја, палеонтологија и интернет, со препораки или кудења на нешта што може да се прочитаат, изгледаат или ислушаат. Другото сè е сеир.
Споредба на блоговите и ирцањето како нова мода
Се согласувам со Новица, кој вели дека „Кај нас блоговите се ИРЦ на 21 век!“:
Кога бев средно ирцање беше главна фора... Денес за средношколците главна фора е (или многу наскоро ќе биде) блогирањето.
Ова и други го чувствуваат инстиктивно. Така на пример, на Блогот на Теа стои:
Ова нешто ко АСЛ му доаѓа а:) С-то мислам дека е јасно, имам 26 години и сум од Скопје. Фала,пријатно:)
Минатата пролет бев во САД и тогаш ми беше речено дека доминантна форма на интернет комуникација за тинејџерите се инстант месинџери (ИМ) и блогови. Мислам дека многу се користат приватни блогови, односно блогови кои не се автоматски јавни, туку пристапот (читањето) до нив може да се ограничи на група на луѓе (друштво, одделение, клас) со пасворди и слично. Не знам дали ја има таа опција на Блогерај, но може добро да им послужи, особено за ограничување на тоа што сите постови автоматски одат на фидови.
За филтрирање според квалитет, може само да се повикам на заклучокот од „Вашингтон пост“ што го посочи Дарко на Комуникации, дека „правењето на робот што ќе надгледува и ќе лови флејмери, тролови и други кретени што пречат на интернет-форумите“ би било корисна примена на вештачката интелигенција.
Инаку, претпоставувам дека во САД, ИМ секогаш биле помоќни од ИРЦ: јак маркетинг (Јаху, АОЛ, Мајкрософт), полесен интерфејс фокусиран на индивидуата (наспроти канали), повеќе заштита за клиентската машина (преку ИРЦ можеше да се гледа ИП) итн. Корисниците на ИМ воопшто немаат потреба да знаат што е тоа АСЛ - тие податоци се на увид преку опцијата персонал инфо.
Кај нас баш заради ИРЦ беа отворени многу интернет кафеа, од кои голем дел сега се испозатворени. Мислам дека опаѓањето на кафеата почна кон 2002 година, а и ИРЦ каналите се со опаѓачка популарност. Дали тоа значи дека голем дел од оние кои оделе по кафеата си купиле компјутери по дома? Во мојот случај, скоро сите пријатели со кои комуницирав редовно преку ИРЦ преминаа на ИМ (Ајсикју, Јаху или МСН).
Лејбели (тагови): Блогот како медиум
Поинакво прашање за името на Македонија: како к станува ц или с
На Скопски времиња беше поставено прашањето зошто Македонците во Австралија се нарекуваат „Масо“ (Maso).
Оригиналните жители на „Македонија“ ја нарекувале „Македониа“. Во времето кога земјава била дел од Римското царство, тоа на латински се пишувало „Macedonia“, оти тогаш „ц“ се читало „к“. Додавањето на ј во нашата варијанта е поради некое едначење по звучност од денешната граматика.
Латинскиот останал јазик на писменоста во Западна Европа и во средниот век, што влијаело на писменоста и на тамошните денешни јазици. Изговорот во некои случаи се задржал (car, cure, clean - англиски), а во некои мутирал. Така латинскиот Caesar, што веројатно се изговарало Каисар, на германски станал Кајзер, на сите јужнословенски јазици станал Цезар, а на англиски Сизар (city, cigar).
Затоа на денешен англиски „Macedonia“ се изговара „Маседониа“, а Македонците се пишуваат „Macedonians“, а изговараат „Маседонианс“. Масо е само скратена форма од Маседониан.
Портрет на антикомунистка: Ајн Ранд
Ајн Ранд (Ayn Rand, 1905-1982) е контроверзна американска писателка која ја возвишува индивидуалноста и претприемачкиот дух. Во интервјуто што го дала за „Плејбој“ во 1964 година ја објаснува својата филозофија на објективизмот, почнувајќи од изјавата на нејзиниот најпознат книжевен лик, идол на многу Американци, Џон Галт:
Се колнам во својот живот и во љубовта кон него дека нема да живеам заради никој друг, ниту пак ќе барам од друг да живее за мене.
Од целото интервју, мислам дека ова ми остави најголем впечаток:
Садизмот, диктаторството или било која форма на зло, се последица на човечкото избегнување на реалноста. Последица на неговата неспособност да мисли. Човекот без цел е човек кој им се препушта на случајните чувства или неидентификуваните нагони, и кој е способен на секакво зло бидејќи тој нема никаква контрола врз сопствениот живот. За да можете да го контролирате вашиот живот потребна ви е цел - продуктивна цел.
Родена во Петроград во агностичко еврејско семејство, а во 1926 година пребегала од Советскиот сојуз во САД. Голем дел од нејзините дела се проткаени со длабок антикомунизам и критика на сите форми на колективизација.
(Некое време по објавувањето на интервјуто на Агора, на Багра се поведе дискусија за Ајн Ранд, но поради заглавеноста на интернетот спомената во претходниот пост не успеав да го најдам линкот.)
Напади ли се, што ли се - ама за нигде се
Цел ден денес врската со интернет преку АДСЛ е на принцип „падни-стани“. Се јавив во МТ.нет на 080012345 и ми рекоа дека тоа е поради напад на нивните ДНС-сервери и дека набрзо ќе биде санирано.
Покрај тоа, и на blog.com.mk на моменти можев да му пристапувам, ама имаше подолги периоди кога беше недостапен (а истовремено можев да сурфам по странски сајтови). Последниот таков период сеуште трае додека го пишувам ова.
Подготовка за споредбата на македонските блогови
Споредбата на посетеност на избрани македонски блогови планирам да ја извршам ноќва. Како подговка, правам табела со линкови до соодветните графикони од нивните сајт-митери. Колоните одговараат на категориите на измерена посетеност.
Журка со Карл Кокс: е вака се промовира Македонија
Можеби е стара вест, но во саботата видов дека на сателитската Плеј ТВ (playtv.ca) оди прилично долг видео-клип на настап на диџејот Карл Кокс, „лајв ет д Колосеум, Скопје, Маседониа“. Видеото изгледа супер, со Карл во форма, полуголи танчерки и публика - сите со „раце у вис“. Импресиониран, кликнав неколку фотографии со мобилен.
Истражувања и документи за состојбата со ИКТ во Македонија
Следи список на квантитативни истражувања и документи од разни извори, поврзани со употребата на ИКТ и изградбата на информатичко општество во Македонија. Подредени се по хронолошки редослед и може да послужат при дебати за пенетрација, ама и за предигра.
Проектот Техничка поддршка за телекомукацискиот сектор во февруари 2007 објави нивно истражување, во кое е опфатено и користење на интернет.
Во делот „Readings“ на веб-сајтот на Маседониа конектс може да се најдат нивните истражувања на пенетрацијата во Македонија, објавени во мај 2006 и јуни 2007.
Технички услови и потенцијал во радиодифузната дејност во Р. Македонија. Центар за развој на медиуми, декември 2005.
Каталог за електронски услуги на локалната власт. Метаморфозис и УСАИД, август 2005.
Употреба на информатичко комуникациски технологии. Државен завод за статистика на РМ, мај 2005.
Перспективе умреживања: Интернет у 8 градова Југоисточне Европе. Београдска отворена школа, 2004. (на српски јазик)
Користење на ИКТ во граѓанскиот сектор во РМ. Метаморфозис, април 2004.
Е-управување на локално ниво. УНДП, јуни 2004.
Состојбите со ИКТ во Р.Македонија. Метаморфозис, јуни 2004. Се состои од три дела:
- Употреба, ставови и мислења за ИКТ помеѓу граѓаните во Р.Македонија,
- Употреба, ставови и мислења за ИКТ во поедини организации во Р.Македонија.
Официјални документи на ниво на РМ
Политика за развој на информатичко општество (ПДФ, 384 КБ), КИТ, 2005.
Национална стратегија за развој на информатичко општество и акционен план (ПДФ, 6.1 МБ), КИТ, 2005.
Закон за електронски комуникации (ПДФ, 665 КБ), Министерство за транспорт и врски, 2005.
Одговори на Прашалникот на Европската комисија за подготовка на мислење по барањето на РМ за членство во ЕУ (поглавја 17-20, ПДФ), Секретаријат за европски прашања, 2005.
Договор за стратешко партнерство меѓу Владата на Република Македонија и Корпорацијата Мајкрософт (DOC, 59KB), КИТ, 2004.
Препорака: „Слобода што почнува да боли“ на веб-сајтот на „Форум плус“
Конечно, истражувачкиот текст на Ивица Антевски „Слобода што почнува да боли“ е поставен на веб-сајтот на „Форум плус“ (бр. 18, 21.01.2006).
Како еден од консултираните, се придружувам на оценките на Јован и Букаро дека се работи за одлично дело. Тоа не само што нуди вовед во концептите на слобода на говор на интернет и загрозување на приватноста со користење на разновидни извори, туку тоа го прави на пристапен начин и со нагласок на човечката димензија.
Се надевам дека ќе има продолженија, оти скоро во секој параграф се отвора материјал за дополнително истражување и разјаснување. На пример:
Лила М. Стојановска вели дека не заборавила на лошото искуство со веб-форумите. "И ден-денес ме интересира кој го сторил тоа. Она што прво ми падна на памет е да ги нападнам администраторите. Не знам дали тие беа виновни, но не испаднаа џентлмени кога се обидував да откријам кој го направил тоа", тврди таа. Вели дека за себе читала секакви работи и дека ги прифаќа како дел од нејзината работа.
Како жртвата на злоупотреба да дознае кој ја напаѓа, а при тоа да не се направи ново загрозување на приватноста? Ако технократите одбиваат одговорност, која започнува со дефинирање на обврските и правата – нивни и на корисниците на веб-сервисите, дали треба да се вмешаат и други чинители?
Правила и стандарди или се носат интерно, како код на однесување во рамки на еснафот, или се наметнуваат однадвор, на пример од страна на државата со носење закони, често со дополнителни мотиви и несакани последици по слободата.
Можеби демагозите кои негуваат култура на авторитарност по македонските форуми, потсвесно токму тоа и го посакуваат. Авторитарниот тип на личност се карактеризира со суровост кон послабите и понизност кон посилните... и често има потреба од таква „татковска фигура“.
Објавено од Развигор на 1/29/2006 0 коментари
Лејбели (тагови): Слобода на изразување
Препорака: „Вечен Фашизам“ од Умберто Еко
Во есејот „Вечен фашизам: 14 начини на гледање на црнокошуљаш“, култниот италијански интелектуалец Умберто Еко ги набројува основните особини кои ги имаат фашистичките движења.
Наспроти извесната замагленост во однос на разликите помеѓу разните форми на фашизмот, мислам дека е можно да се направи список на особини кои се типични за она што би сакал да го наречам Ур-фашизам, или Вечен фашизам. Овие особини не можат да бидат организирани во систем – многу од нив се контрадикторни една на друга. Исто така, тие се типични и за некои други форми на деспотизам или фанатизам. Но, доволно е една од нив да е присутна за да се дозволи на фашизмот да коагулира околу неа.
Одлична појдовна основа за размислување. Освен на македонски, текстот е достапен на албански и на англиски. Поздрав до Ивица и Ивица.
Објавено од Развигор на 1/29/2006 0 коментари
Мартин Ниемулер: Прво дојдоа по комунистите...
„Прво дојдоа по комунистите,
но јас не бев комунист, па не проговорив против тоа.
Потоа дојдоа по социјалистите и синдикалците,
но јас не бев ни едното ни другото, па не проговорив против тоа.
Потоа дојдоа по Евреите,
но јас не бев Евреин, па не проговорив против тоа.
И кога дојдоа по мене,
немаше останато никој да зборува во моја одбрана.“
Мартин Ниемулер (Martin Niemoeller)
Извор на цитатот и кусата биографија што следи е Еврејската виртуелна библиотека.
Мартин Ниемулер бил протестантски пастор (свештеник) роден на 14 јануари 1892 г. во Липштат, Вестфалија. Во текот на Првата светска војна служел како капетан на подморница. Во почетокот, тој како антикомунист ги поддржувал нацистите, се додека црквата не била ставена во подредена положба во однос на државната власт.
Во 1934 година, тој ја основал ’Пасторската лига за справување со кризи‘ (Pastor's Emergency League) за одбрана на црквата. Бунтовните проповеди и популарноста на Ниемулер го налутиле Хитлер, кој наредил негово апсење на 1 јули 1937. Наредната година тој бил осуден на седум месеци затвор и глоба.
По завршувањето на казната, Хитлер наредил повторно апсење. Ниемулер ги поминал наредните седум години по концентрациони логори, наводно заради негова заштита. Во 1945 година бил ослободен, а во 1947 г. бил избран за претседател на Протестантската црква на Хесе и Насау. Титулата ја држел до 1964 г. Во текот на шеесеттите бил и претседател на Светскиот совет на цркви.
Ниемулер бил пацифист кој се залагал за укинување на нуклеарното вооружување. Најпознат е по неговата моќна изјава за неуспехот на Германците да го дигнат својот глас против нацистите.
Умрел во Визбаден на 6 март 1984 година.
Објавено од Развигор на 1/28/2006 0 коментари
Демант на дел од текстот за МАНУ во „Форум плус“
Во денешниот број на „Форум плус“ (бр. 19, 28.01.2005.) во рубриката „Блогинг ин д фри ворлд“ при обработката на темата „Што работи МАНУ“ зачнатата од Јован, се споменува и моето цитирање на дел од Предлог-буџетот на РМ за 2006 година, по што пишува:
Тој за веб-страницата www.manu.edu.mk иронично вели: „...погледнете каков страотен сајт имаат...“ и соопшти дека се понудил да им помогне да направат подобра интернет-страница.
Во оваа реченица е направен ненамерен превид, при што мене ми е припишано нешто што не сум го напишал. Цитатот е од првобитниот пост на Јован, додека соопштението за понудена помош е од последователниот коментар на Бурглар ( |BURGLAR|).
Официјално изјавувам дека јас досега не сум понудил на МАНУ да им помогнам да си го подобрат веб-сајтот.
Благодарност до „Форум плус“ за промоцијата на блогерството. Чувствував потреба да го издадам демантов оти не би сакал јавноста мене да ми припишува заслуга за туѓ интелектуален труд, особено не оној од ценетите колеги.
Објавено од Развигор на 1/28/2006 0 коментари
Македонски стриповски аналфабети и нивната „Илустрована политика“
Во последниве две недели имав прилика два пати да чујам како, при јавен муабет за стрип на македонска национална телевизија се повикуваат на „Илустрована политика“.
Прво, во емисијата „Зебра“ од 8 јануари на тема околу-наоколу насилство во анимирани филмови, на прашањето на водителката за омилени стрипови, Срѓан Јаниќиевиќ се истакна со начитаност, особено со преферерирањето на „Стрипотека“ и на „Принц Валијант“. Дарко Мијалковски пак, потона со изјавата дека како дете баш и не читал стрипови, промрморувајќи нешто за „Илустрована политика“.
Второ, синоќа на „Кој сака да биде милионер“ на прашањето за тоа која е титулата на Командант Марк од Есе Гесе, една девојка која инаку прилично високо се пласира, исто спомена дека не читала баш стрипови, повторно промормувајќи за „Илустрована политика“.
Сироти Трендо и Срѓан, ставени во незгодна ситуација пред камера на соговорниците да им објаснуваат дека можеби мислат на „Политикин забавник“.
Каде, како и во какви семејства растеле овие стриповскиве дунстери? Како побогу може да ги помешаат „Илустрована политика“ и „Политикин забавник“?
Првиот е трачерски весник, троа пософистицирана верзија на „Свет“ или „Сабор“ - ред естрада, ред политичка пропаганда, ред потресни судбини од црна хроника. Освен издавачот, има малку заеднички работи со легендарниот „Политикин забавник“, кој сеуште излегува и покрај низа други рубрики барем третина му е посветена на разни и често врвни стрипови, но и новости од науката и техниката, катче за научна фантастика и други занимливи и поучни содржини. А и „Стрипотека“ излегува редовно, со месечен ритам.
На времето во Топанско поле и најсиромашните деца чии родители не купуваа ни книги ни весници имаа поголеми знаења од оваа област од горенаведените лоши примери.
Командант Марк инаку излегуваше во „Златна серија“, а Есе Гесе е име на тимот автори што го правеше, настанат од нивните иницијали (EsseGesse: Sartoris, Guzzon, Sinchetto). Кои оптимисти ги прават прашањата во квизот „Милионер“, како на такви незнајковци да им прави разлика дали авторот е Магнус или Мебиус. Титулата на Командант Марк приучените ја мешаат со онаа на Капетан Мики, ренџерот вундеркинд, ама тоа е друга приказна.
На оние кои би сакале да си го освежат или изградат знаењето од оваа област, за теориски знаења им го препорачувам одличниот Стрипови.ком или барем написот „Стрип за блефери“ од ХИЕС, а може да ја ѕирнат и рубриката за стрип на Агора.
Објавено од Развигор на 1/28/2006 0 коментари
Препорака: Претставување на половите во ТВ-рекламите
Инспириран од забелешката за тепањето на мажи по рекламите, Дарко од Комуникации овозможи пристап до текстот „Претставување на половите во телевизиските реклами“ од Сеад Џигал. Трудот кој накратко ги објаснува принципите на правењето реклами ептен ми се допаѓа и топло го препорачувам за секој кој сака да гледа подалеку од носот. Анализата на типологијата на машките и женските ликови во рекламите е исцрпна, а истовремено забавна за читање.
За жал, не успеав низ текстот да најдам [Дарко ми објасни дека текстот намерно не содржи] информации за методологијата на оригиналното истражување, односно за тоа кои и колку реклами [авторот] прегледал за да дојде до бројки како овие претставени на графиконите земени од текстот. [Сеад решил да ги скрати академските елементи за да го направи почитлив за општата публика.]
Особен впечаток ми остави следниот цитат:
Реален е заклучокот дека денес во време на стандардизирано производство разликите со конкурентските производи и не се така големи. Тоа е главната причина зошто рекламните субјекти го преориентирале начинот на рекламирање од информативен во убедувачки т.е. трансформационен. На богат пазар разликите помеѓу производите добиваат на вредност исклучиво тогаш кога на потрошувачот му нудат нешто повеќе од трошење. Тоа е токму тогаш кога тие му ветуваат поинаков начин на живеење кој донекаде го отсликува светот на имагинарното на потрошувачот. На тој начин разликите помеѓу производите се сведуваат на начинот на нивното рекламирање, на естетиката на малите разлики, додека во реалниот свет состојбата е далеку поуниформна.
...кој одлично се вклопува во расправите за глупите бестселери и издавачкиот маркетинг што ги водат Анти и Букаро.
Објавено од Развигор на 1/26/2006 0 коментари
Лејбели (тагови): Реклами и пропаганда
Анкета: Кој Ви е омилен „праисториски човек“, односно хоминид?
Објавено од Развигор на 1/26/2006 3 коментари
Лејбели (тагови): Еволуција, Палеонтологија
Константин Кавафи: Чекајки на варварите
Што чекаме, собрани во форумот?
Варварите треба да пристигнат денес.
Зошто Сенатот не дејствува?
Зошто сенаторите не заседаваат и донесуваат нови закони?
Затоа што варварите треба да пристигнат денес.
Кои закони би требало уште да ги донесат сенаторите?
Кога варварите ќе пристигнат, тие ќе бидат закон.
Зошто нашиот император се разбуди толку рано,
и седи на најголемата порта од градот,
на престолот, свечен, со круната на глава?
Затоа што варварите треба да пристигнат денес.
И императорот чека да го прими
нивниот поглавар. Навистина, тој се подготви
да му даде еден пергамент. На него се испишани
многу титули и почесни имиња.
Зошто нашите два конзули и преторите излегоа
денес облечени во нивните црвени извезени тоги,
зошто носат нараквици со аметист,
и прстени со блескави, светкави смарагди,
зошто денес носат скапоцени бастуми,
прекрасно изрезбарени, со сребро и злато?
Затоа што варварите треба да пристигнат денес,
а такви работи ги заслепуваат варварите.
Зошто заслужните оратори не доаѓаат како секогаш
да ги држат нивните говори, да го кажат своето?
Затоа што варварите треба да пристигнат денес,
а нив бргу им здодева од елоквентност и орации.
Зошто одеднаш се јави овој немир
и конфузија. (Колку лицата стаанаа мрачни).
Зошто улиците и плоштадите брзо се чистат,
а сите се враќаат по домовите, задлабочени во мисли?
Затоа што ноќта е тука, но варварите не се дојдени.
И некои луѓе дојдоа од границите,
и рекоа дека повеќе нема варвари.
И што ќе стане со нас сега без никакви варвари?
Тие луѓе беа некој вид решение.
Константин П. Кавафи (1904)
(Превод од англиски, а при рака е и оригиналот на грчки.)
Објавено од Развигор на 1/26/2006 0 коментари
Кои блогови ќе влезат во наредната „Споредба на посетеност на македонски блогови“
Решив последниот ден од месецов да направам нова верзија на Споредбата на посетеност на најпосетените македонски блогови, која ја објавив на 20.01.2005.
Основен критериум за еден блог да биде земен предвид е да користи бројач Сајт митер чии резултати се јавно достапни. Ваквиот бројач лесно се интегрира и ако имате блог на Блогер (опција во самите подесувања на бројачот) и ако имате блог на Блогерај (опција во подесувањата на блог-сервисот).
Споредбата ќе биде извршена во три категории, одбрани заради низа причини од графичка природа. Категориите се поделени според максималниот број на посети на месечно ниво постигнати во некој од последните 12 месеци
Над 3000: ветераните Анти, Букаро, Јован, Моби, НБА Маседониа и новите „златни дечки“ Вицотека, Секс.
1000-3000: Ана, Веб-сајт на денот, Горан Андреев, е-Бизнис, Етна, Панта реи, Тајни, Тетово-онлајн, Фотографик дајери.
Под 1000: Будна правда, е-Рајдери, Развигор, Скопски времиња.
Секако, доколку во меѓувреме има скок на посетеноста на некој од наведените блогови, ќе бидат соодветно преместени по категории.
Ако сметате дека постојат блогови поврзани со Македонија коишто не се наведени, а треба да влезат во конкуренција, пишете коментари со линк до нив (може и анонимно).
Објавено од Развигор на 1/26/2006 6 коментари
Етна додадена во блогрол
Додадов линк до Етна во блогролот. Не можам да се пофалам дека сум ги прочитал сите постови таму, но некои секвенци што ги имам ѕирнато ми се видоа симпатични - по стил и содржина.
Објавено од Развигор на 1/26/2006 0 коментари
Панта реи додаден во блогрол
Додадов линк до Panta Rei, еден од за мене најинтересните македонски блогови во блогролот. Не ми е јасно како сум го испуштил досега.
Неговиот автор уште одржува неколку други блогови, од кои многу ми се свиде оној со македонски народни песни.
Ме потсети на иницијативата која околу 1997 година ја почнавме во рамките на градењето на студентскиот веб на Институтот за информатика, а во соработка со волонтери-корисници на Информа ББС организирав изградба на една „Спонтана збирка на македонска поезија“ со препеви на англиски, која беше на интернет неколку години. Пред некое време ги најдов оригиналните фајлови во „нафталин“ (личен бекап), па штом можам ќе ги презентирам повторно на веб. Треба да се дообработат, оти беа објавени во времето пред да се рашири кириличната поддршка, па за максимална компатибилност со сите читатели и песните на македонски јазик се пишувани со транскрипција на англиска латиница.
Објавено од Развигор на 1/26/2006 1 коментари
ТВ-Траума: Смешно е кога жената тепа
Во барем неколку реклами што се вртат по македонските телевизии главната финта е како женско тепа машко. Таквиот чин е претставен како нешто смешно. Неколку примери:
„Он на мене - Цуцо“ (К-15)
„Џими Хуму Хуму Нуку Нуку Апуа му помага на Малиот Батка у романтика“ (Бамбуча)
„Седиш на мојата чанта“ (Џенифер Лопез, Бијонсе и Дејвид Бекам)
Истурање ладна вода на глава
Луѓе шетаат наоколу со растенија во саксии.
„Само во подобри локали“
Мислам дека оваа појава е показател за нерамноправноста на половите, без разлика што семејнотото насилство кај нас е дефинирано неутрално, на пример со член 98-109, од Законот за семејство (ПДФ, 464 КБ).
Дали рекламиве би се сметале за смешни и прифатливи со обратен распоред на улоги?
Веројатно рекламните агенции што ги прават ги дефинирале жените како главна целна група (главен „шопер“ у фамилија) чие его треба да се подигне. Има и многу реклами во кои нема насилство, особено за производи поврзани со „женски работи“, ама во кои машкиот лик испаѓа смотан, а жената вешта: „Па добро бе Горане, не знаеш ли дека...“ или она кога жената намерно истура кечап на чаршавот откако мажот по грешка ќе бутне чаша, да му покаже дека со тој и тој прашок не е страшно.
Исклучок од овој тренд се некои од рекламите за хигиенски влошки, во кои понекогаш е определено срамот, а не суетата, да се искористи како емоција-„тригер“. Има една таква со девојка што се огледува во темно прозорско стакло од автомобил.
Објавено од Развигор на 1/26/2006 3 коментари
Лејбели (тагови): Реклами и пропаганда
Најмалиот политички квиз на светот
Препорачувам да го пробате „Најмалиот политички квиз на светот“, кој е денешен „веб-сајт на денот“ на „Време“. Квизот се состои од само 8 прашања, кои откако ќе ги решите добивате графикон со вашата позиција на политичкиот спектрум за степенот на мешање на државата во приватниот живот и економијата.
Во САД, квизот има стекнато репутација како валидно мерило на личната политичка ориентација и статистички агенции го користат при анкети, особено пред избори.
На копијата од рецензијата на блогот „Сајт на денот“ може да оставате коментари за вашите впечатоци. Впрочем, може и тука :-), или на ваш блог - кај сакате.
Објавено од Развигор на 1/25/2006 0 коментари
Македонија: 32% од граѓаните користат интернет, вака или онака
Најновото истражување на Центарот за развој на медиуми, за кое известува Метаморфозис, укажува дека
Од вкупниот број на испитаници 68% изјавиле дека воопшто не користат интернет. 14% користат интернет во интернет-кафеа, а 11% сурфаат од дома. 9% користат интернет на работното место, додека 4% од испитаниците користат кај пријатели и 1% одговориле дека користат на друго место.
Големо внимание при првото јавно презентирање на резултатите предизвика податокот дека 50% од македонските домаќинства се приклучени на кабелска телевизија.
Преку написот може да се симнe зипувана презентација во Пауер поинт од 860 КБ, во која јавниот дел од резултатите на истражувањето се претставени подетално.
Инаку, вкупната бројка на проценти за користење на интернет е 107%, оти некои од испитаниците користат интернет на повеќе места - на пример, дома и на работа.
Затоа пак, процентот на некористење е еднозначен и сличен со оној добиен со истражувањата на Метаморфозис од 2004 (67% не користат, 3% одбиваат да одговорат) и 2005 (70% не користат).
Објавено од Развигор на 1/25/2006 0 коментари
Ивица Боцевски отвора блог: Скопски времиња
Ивица Боцевски, најпознат во јавноста како елоквентен и аналитичен колумнист на „Утрински весник“, отвори блог наречен „The Skopje Times - Скопски времиња“. Блогот ќе се занимава со:
[Г]лобалната, македонската и скопската борба со идеи. Во наредниот период авторот на овој weblog, во соработка со своите пријатели и критичари ќе го гради концептот на овој електронски медиум.
Ме радува отворањето на блогов, особено што со првиот пост авторот ја декларира својата отвореност за соработка со читателите.
Објавено од Развигор на 1/25/2006 0 коментари
Недостасуваат домашни содржини? Намалете ги цените на хостинг!
Случајот со Блогерај обезбедува сигурен доказ дека еден од факторите кои го кочат развојот на македонскиот веб-простор е високата цена на хостингот. Кон крајот на октомври, Он.нет јавно понуди по 50 МБ бесплатен веб-простор за секој блог преку овој сервис, а вчера објави дека досега се отворени 700 нови блогови.
Се работи за 700 нови веб-сајтови. Ова постигнување е мерливо, што уште повеќе ја потенцира неговата големина. МАРНет регистрира околу седум илјади поддомени. Бројот на веб-сајтови поврзани со Македонија кои не се регистрирани под .МК доменот е голем, но не верувам дека ја надминува оваа бројка. Дури и да е приближен, се работи за зголемување од околу 5-10% на ниво на државата/културата, постигнато за само 3 месеци, поради отворање на една нова услуга.
Во општ случај, комерцијалните цени за веб-хостинг кои во Македонија се прилично повисоки од оние на светскиот пазар. Со парите што кај нас некои фирми ги бараат на годишно ниво за пакет со 10 MB веб-простор, на Јаху се добиваат 5 GB (500 пати повеќе) – резултат на реалното и драстично паѓање на цените на диск простор низ годиниве.
Секако, свесен сум дека Блогерај не е совршен (особено во споредба со Блогер), а во моментов немам увид во правата и обврските кои се содржат во договорот за користење. Мора да се спомене дека некои од македонските провајдери, меѓу кои Унет, Сонет и МТ.нет имаа/т пракса да спонзорираат, или да прогледуваат низ прсти за претплатата на, непрофитни веб-сајтови хостирани кај нив. Но тоа не го намалува значењето на преседанот.
Истражувањата на Метаморфозис, Националната стратегија за развој на информатичко општество (ПДФ), а и искажувања од претставници на провајдерите, меѓу кои и Предраг Чемерикиќ од Он.нет и Огнен Фирфов од МТ.нет на „Чуму“ (28.06.2005), укажуваа дека недостатокот на содржини на локалните јазици влијае на ниското ниво на користење на интернет кај нас. Блоговите помагаат, но мислам дека ќе настане огромен скок кога ќе се спуштат цените по мегабајт до ниво приближно на светското, за сите видови веб-сајтови.
Објавено од Развигор на 1/25/2006 4 коментари
Јавни веб-камери: можности за туризмот, ризици за приватноста
Од повеќе аспекти е добро местата на кои се поставени веб-камери да се означат. Имено, според Дневник, покрај Битола и Скопје, и во Охрид се подготвува таков проект:
Сите заинтересирани корисници на Интернет наскоро ќе можат во живо да гледаат панорами од Охрид, езерото и од позначајните историски споменици, преку камерите што ќе бидат поставени на повеќе локации.
Оваа шема може да послужи и за поттикнување на туризмот, а и зголемување на посетеноста на веб-сајтот. Луѓето од општина Талин, Естонија забележале дека многу туристи или локалци на пријатели и роднини им праќаат СМС-пораки за тоа каде може да ги видат и потоа им мафтаат преку веб.
Затоа, би било добро и пристојно, на местата кои што се под надзор на камери да се стават ознаки дека тука се снима (натписи, постери) , на кои ќе биде јасно назначен и веб-сајтот на којшто се прикажува снимката.
Ова е важно и од аспект на зачувување на приватноста, оти видео-снимањето е еден вид „прислушкување“. Кој гарантира дека тие снимки нема да се чуваат и анализираат, можеби на штета на снимените граѓани - и од кого. Особено ако целата операција ја вршат органите на власта, со пари од народот, кои богами не ги кријат можностите за примена на репресивни мерки:
Покрај тоа што Охрид преку Интернет ќе се промовира во светот, локалната власт ќе ги користи камерите и за санкционирање на несовесните граѓани, кои не се грижат за хигиената во градот и фрлаат отпадоци на јавни површини. Истите ќе бидат казнувани според одлуката за комунален ред на Општината Охрид. Се очекува камерите позитивно да влијаат и врз почитувањето на јавниот ред и мир и врз намалувањето на криминалот во градот.
Ефектот од последново може и да не биде особен, оти на местата на кои е најавено поставувањето веројатно поради големото присуство на минувачи ионака има помали можности за насилство.
Ако добро се сеќавам, во еден муабет, Иан Браун, стручњак за е-општество од Лондон (кој е прилично прекриен со камери) ми има кажано дека ефектот кои ваквиот вид на надзор го има врз криминалот е занемарлив, а ризикот од злоупотреба и загрозување на приватноста од страна на властите е голем, наспроти, да речеме поставување на добро улично осветление по сите мрачни сокаци.
Објавено од Развигор на 1/24/2006 0 коментари
Кабелските телевизии стануваат самостојни интернет-провајдери
Примерот од блогот е-Бизнис, за тоа како Телекабел ја раскинал соработката со Он.нет и решил „сите корисници да ги префрли кај себе“ не е осамен. Од прва рака (монтерот) дознав и дека охридска ТВ Зора, која во Скопје го покрива Карпош, веќе не нуди кабелски интернет преку МОЛ, како досега, туку „свој“.
Според МАРНет, регистриран сопственик на поддоменот www.zora.com.mk е Зора ДOO Oхрид, но адресата во моментов директно пренасочува кон веб-сајтот на МОЛ. Претпоставувам дека МОЛ го хостирал како дел од соработката. На каналот на Зора за информации одат реклами за кабелски интернет под слоган „Најдобри! Единствени!“ (второво е доста индикативно) и ВОИП, но не е наведен нивен веб-сајт.
Стратеџик маркетинг (СММРИ) по нарачка на Центарот за развој на медиуми има извршено квантитативно истражување, финансирано од ФИООМ и ОБСЕ, на тема „Технички услови и потенцијал во радиодифузната дејност во Р. Македонија“ според кое околу 50% од домаќинствата во замјава изјавиле дека имаат приклучок на кабелска телевизија.
Објавено од Развигор на 1/22/2006 2 коментари
Наредната година за Водици место телевизор - компјутер
Предлагам од наредната година за христијанскиот празник Водици, главна награда за човекот што ќе го извади крстот од водата, наместо телевизор да биде компјутер.
Не ми е познато каков модел на „традиционален“ телевизор се доделуваше досега. И да има разлика во цената, мислам дека ќе биде оправдана со силината на позитивната порака што МПЦ ќе ја прати до верниците, домашната и светската јавност - дека се работи за црква што го цени знаењето, демократијата и припаѓа на 21 век.
Нема потреба дополнително да се аргументира, но добро е да се наброи дека ТВ-приемникот е средство за
контролирана од центри на моќ
поттикнува пасивност, униформност и конформизам,
наспроти компјутерот, кој нуди и
размена и споделување на информации,
поттикнувајќи интерАктивност и самостојното размислување.
Објавено од Развигор на 1/22/2006 0 коментари
Споредба на посетеност на најпосетените македонски блогови
Споредба на јавно достапните податоци за посетеност на најпосетуваните македонски блогови. Во конкуренција влегоа само блоговите кои, според за мене достапните сознанија, во некој од изминатите месеци имале над 3000 посети: Анти, Букаро, Јован, Моби и НБА Маседониа.
Споредбата се однесува на број на посети (visits) и е направена со користење на податоците од Сајт митер кои се однесуваат на последните 12 месеци, состојба од 20.01.2006. околу 17:30 часот. За комбинирање и обработка на сликите беше користен Фотошоп ЦС.
Објавено од Развигор на 1/20/2006 15 коментари
Споменување на информатички развој во Буџетот на РМ за 2006
Извадок од Предлог-буџетот на РМ за 2006 година поднесен во ноември 2005 г. од страна на нашата Влада. Барајќи експлицитни ставки и заложби во однос на информатичкиот развој, во хартиената верзија успеав да го пронајдам единствено ова, во делот „04001 Влада на Република Македонија“:
Програма 3 - Информатичка поддршка на Владата. Оваа буџетска програма ги опфаќа активностите поврзани со организација, планирање, развој, подобрување на информатичката инфраструктура, експлоатација и поддршка на веб-страница на Владата на Република Македонија и усвоениот концепт за Е-Влада. Во текот на 2006 година се предвидува преуредување на канцелариски простор во систем сала со електростатски под, набавка на информатичка опрема и изработка на соодветни апликативни решенија во согласност со усвоениот концепт за Е-Влада. Основна цел на оваа буџетска програма е обезбедување на соодветна информатичка поддршка на работењето на Владата на Република Македонија.
Предвиден расход: 21.627.000 денари.
Штета што во моментов не постои јавно достапна електронска верзија од донесениот буџет ниту на веб-сајтовите на Владата и Собранието, ниту кај Министерството за финасии и Канцеларијата за контакт помеѓу НВО и Собранието. На последните две институции со колегите се обративме и телефонски - без резултат. Со дигитална верзија пребарувањето по клучни зборови ќе беше многу полесно и се надевам, поуспешно.
Објавено од Развигор на 1/20/2006 0 коментари
Форумизација на блоговите од Македонија
Во текот на 2005 година забележав една појава за која условно ја нарекувам „форумизација на блоговите“ од Македонија, односно користење на блоговите како еден вид на „дисперзиран форум“ (© Јован). Блогерот игра улога на модератор: зачнува тема со својот пост, а потоа посетителите - меѓу кои и голем број блогери - даваат коментари, понекогаш водејќи обемни полемики.
Во тоа нема ништо лошо, само по себе, но е различно од праксата во светот, каде што голем дел од блогерите, особено оние најуспешните, ги користат своите блогови за да коментираат постови или написи, објавени на други блогови односно веб-сајтови. Ваквите коментари обично се состојат од:
кусо резиме/мислење на блогерот,
(обврзно) линк до изворот.
Токму меѓусебното длабинско линкување (покрај блогролот) овозможи блоговите да се издигнат во нов и влијателен „бран на иднината“. Меѓусебните линкови влијаеја на зголемување на рангот на блоговите на Гугл, со што тие „испливуваа“ меѓу резултатите од пребарувањата. Едно време се зборуваше и за „блоговска бучава“ како проблем што овој пребарувач се обидува да го реши. Нејсе, Гугл го купи Блогер, блоговите се изборија за свое место под сонцето, а потоа беа забележани од македонската јавност.
Најголем дел од македонските блогови што се појавија во последниве година-две се интроспективни и служат за објавување на лични ставови, согледувања или литературни творби, со забележливо отсуство на длабински линкови до други блогови и веб-сајтови.
Сметам дека поголемото длабинско линкување не само што ќе доведе до ширење на видиците на самите блогери, туку ќе овозможи подигање на рангот на Гугл на целиот македонски веб* - што ќе значи поголема посетеност на тие веб-сајтови од страна на оние кои не ги знаат - особено на оние наменети за странци.
* Досега немам видено македонски веб-сајт (правен во или на тема Македонија) кој има поголем ранг од 6, а и таквите се бројат на прсти.
Објавено од Развигор на 1/19/2006 4 коментари
Лејбели (тагови): Блогот како медиум, МБЗ
Повеќе за МАНУ (надоврзување на Јован)
Со првиот пост што ќе го поставам по реактивацијата на блогов ќе се надоврзам со една информација на темата за МАНУ што ја зачна Јован на неговиот блог.
Го разгледував Предлог-буџетот на РМ за 2006 година и во него стои дека МАНУ „е јавна установа од особено значење за РМ и е највисока самостојна, научка и уметничка установа“, во чии постигања во 2005 година се вбројува тоа што „изработи околу 60 научно-истражувачки проекти, одржуваше научно-истражувачки собири, меѓу кои некои со меѓународен карактер, реализира повеќе уметнички изложби, а во тек е изработката на првиот том од Македонската енциклопедија“.
Приоритети и цели за 2006 година за МАНУ ќе бидат „во насока на организирање фундаментални, применети и развојни истражувања, посебно на комплексни и мултидисциплинарни истражувања“.
Буџет на МАНУ за
Објавено од Развигор на 1/19/2006 1 коментари
Newer Posts Older Posts Home
Subscribe to: Posts (Atom)
Филип Стојановски (Filip Stojanovski)
View my complete profile
Razvigor (This blog in English)
Global Voices Author Profile: Filip S.
Филип С. на Глобал војсис на македонски
Линкови преку Стамбл апон
Споредба на блоговите и ирцањето како нова мода
Поинакво прашање за името на Македонија: како к ст...
Портрет на антикомунистка: Ајн Ранд
Напади ли се, што ли се - ама за нигде се
Подготовка за споредбата на македонските блогови
Журка со Карл Кокс: е вака се промовира Македонија
Истражувања и документи за состојбата со ИКТ во Ма...
Препорака: „Слобода што почнува да боли“ на веб-с...
Препорака: „Вечен Фашизам“ од Умберто Еко
Мартин Ниемулер: Прво дојдоа по комунистите...
Демант на дел од текстот за МАНУ во „Форум плус“
Македонски стриповски аналфабети и нивната „Илустр...
Препорака: Претставување на половите во ТВ-рекламите
Анкета: Кој Ви е омилен „праисториски човек“, одно...
Константин Кавафи: Чекајки на варварите
Кои блогови ќе влезат во наредната „Споредба на по...
Етна додадена во блогрол
Панта реи додаден во блогрол
ТВ-Траума: Смешно е кога жената тепа
Најмалиот политички квиз на светот
Македонија: 32% од граѓаните користат интернет, ва...
Ивица Боцевски отвора блог: Скопски времиња
Недостасуваат домашни содржини? Намалете ги цените...
Јавни веб-камери: можности за туризмот, ризици за ...
Кабелските телевизии стануваат самостојни интернет...
Наредната година за Водици место телевизор - компј...
Споредба на посетеност на најпосетените македонски...
Споменување на информатички развој во Буџетот на Р...
Форумизација на блоговите од Македонија
Повеќе за МАНУ (надоврзување на Јован)
Блогот како медиум (4)
Босна и Херцеговина (1)
Промоција на Македонија (7)
Расипувач на забави (2)
Реклами и пропаганда (15)
Сексови и сексуалности (3)
Слобода на изразување (10)
Ова дело е лиценцирано под Лиценцата Криејтив комонс Наведи извор-Некомерцијално 2.5 Македонија.
Моблог - смешни и др. фотки
Не лути се човече
Вака сум гласал на Кајмакот
Watermark theme. Powered by Blogger.